10/12/2009 | Administración LocalMunicipal
Cabana de Bergantiños
Aprobación definitiva SAF

ANUNCIO APROBACIÓN DEFINITIVA REGULAMENTO DE AXUDA NO FOGAR. O Pleno deste Concello, na sesión celebrada o día 24 de setembro de 2009, acordou aprobar inicialmente o Regulamento do servizo de axuda no fogar do Concello de Cabana de Bergantiños. Exposta ó público a devandita aprobación inicial mediante publicación de anuncio no BOP nº 224, do 19 de outubro de 2009, sen que se presentase reclamación ou alegación algunha, mediante o presente publícase o texto íntegro dese Regulamento, que é o seguinte: Desde o ano 2006, produciuse unha gran mutación no marco normativo regulador dos Servizos Sociais, en xeral, e no Servizo de Axuda no Fogar, en particular. Este cambio veu motivado, fundamentalmente, pola Lei 39/2006, do 14 de decembro, de promoción da autonomía persoal e atención ás persoas en situación de dependencia. A Comunidade Autónoma de Galicia aprobou a Lei 13/2008, do 3 de decembro, de Servizos Sociais de Galicia -vixente desde o 18 de marzo de 2009- e que derrogou expresamente a anterior Lei 4/1993, do 14 de abril, e os artigos 53, 55 e 56 da Lei 9/1991, do 2 de outubro, de medidas básicas de inserción social. Para adecuar o Servizo de Axuda no Fogar ao novo marco legal, a Xunta de Galicia, a través da Vicepresidencia de Igualdade e do Benestar, ditou a Orde do 22 de xaneiro de 2009 (DOG no 22, do 2 de febreiro), que substitúe e derroga a Orde do 22 de xullo de 1996, que regulaba o Servizo de Axuda no Fogar. O Concello de Cabana de Bergantiños, en uso das súas atribucións e dentro do ámbito competencial que as normas vixentes lle permiten, procede a regular, por medio do presente regulamento, a aplicación no seu ámbito territorial da normativa vixente no referente ao Servizo Público de Axuda no Fogar. O obxecto do presente regulamento é a adaptación do Servizo Municipal de Axuda no Fogar ás novas necesidades e organización do Concello de Cabana de Bergantiños. O establecido neste regulamento é de aplicación ao Programa de Axuda no Fogar que se desenvolva no Concello de Cabana de Bergantiños, dentro do ámbito das competencias municipais en materia de Servizos Sociais. A súa sede oficial e oficina base do programa é a dependencia municipal destinada a Servizos Sociais. O horario de atención ó publico, nas devanditas dependencias municipais, será de 9:00 a 14:00 horas en días laborais de luns a venres, previa cita.1. O Servizo de Axuda no Fogar ten por obxecto prestar un conxunto de atencións ás persoas no seu domicilio, desde unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestruturación familiar.2.- Son obxectivos do Servizo de Axuda no Fogar os seguintes: a) Mellorar a calidade de vida das persoas usuarias. b) Posibilitar a permanencia das persoas no seu contorno de convivencia habitual. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social.1. De conformidade coa valoración técnica realizada polos Servizos Sociais do Concello no marco do Servizo de Axuda no Fogar, poderán prestarse os seguintes tipos de atencións de carácter básico: a) Atencións de carácter persoal na realización das actividades básicas da vida diaria, tales como: - Asistencia para levantarse e deitarse. - Apoio no coidado e hixiene persoal, así como para vestirse. - Control do réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos. - Apoio para cambios posturais, mobilizacións, orientación espazo-temporal. - Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: - Acompañamento fóra do fogar para acudir a consultas ou tratamentos. - Apoio na realización de xestións necesarias ou urxentes. c) Atención das necesidades de carácter doméstico e da vivenda, tales como: - Limpeza e mantemento da hixiene e salubridade da vivenda. - Compra de alimentos e outros produtos de uso común. - Preparación dos alimentos. - Lavado e coidado das prendas de vestir. - Coidados básicos da vivenda. Este tipo de atención poderá ser facilitada en parte, se é o caso, por programas específicos de lavandaría ou alimentación a domicilio. d) Atencións de carácter psicosocial e educativo: intervencións técnico–profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade, así como á mellora da estruturación familiar.2. Con carácter complementario, o Servizo de Axuda no Fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia.3. Poderán integrarse, ademais, dentro do Servizo de Axuda no Fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4. En todo caso, as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5. En ningún caso poderán formar parte das actuacións desenvolvidas polo servizo: - A realización de actividades domésticas que non fosen incluídas no proxecto de intervención e no acordo de servizo recollidos neste regulamento. - Actuacións que, polo seu carácter sanitario, deban en todo caso ser realizadas por persoal facultativo.1. O Servizo de Axuda no Fogar estará aberto a todas as persoas ou unidades de convivencia empadroadas no Concello de Cabana de Bergantiños, para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores nos que se observe a necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión social.2.- En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. As persoas usuarias do servizo, no marco dos dereitos que con carácter xeral se lles recoñecen na lexislación aplicable sobre Servizos Sociais e, se é o caso, sobre o procedemento administrativo común, terán dereito: 1. A ser tratadas co respecto debido á súa dignidade.2. A recibir unha atención adaptada ás súas necesidades, coa calidade e duración prescritas en cada caso.3. A coñecer a organización e o regulamento do servizo.4. A coñecer a situación do seu expediente.5. Ao tratamento confidencial dos seus datos de acordo co disposto na Lei Orgánica 15/1999, do 13 de decembro, de protección de datos de carácter persoal.6. A recibir información precisa e clara sobre as posibles modificacións sobrevidas durante a prestación efectiva do servizo.7. A presentar queixas e suxestións ao persoal coordinador do servizo cando existisen reclamacións ou fagan suxestións sobre a súa prestación efectiva. As persoas usuarias, no marco dos deberes que con carácter xeral se contemplan no artigo 7 da lei 13/2008, do 3 de decembro, de Servizos Sociais de Galicia, terán os seguintes deberes: 1. Cumprir coas condicións do servizo, facilitando a execución das tarefas do persoal ao cargo e poñendo á súa disposición, se fose o caso, os medios materiais necesarios.2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. A facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais.5. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidese dar lugar á modificación, suspensión ou extinción na prestación do servizo.6. Participar no pagamento do servizo nos termos que se estableza neste regulamento.7. A comunicar, en circunstancias ordinarias e previsibles, con 10 días de antelación, calquera ausencia temporal do domicilio que puidese impedir a prestación do servizo. A entidade prestadora terá os seguintes dereitos: -Requirir a documentación e información necesaria para o desenvolvemento do servizo. -Realizar as actuacións de comprobación necesarias para o correcto desenvolvemento do servizo. -Percibir o pagamento que lle corresponda ao/á usuario/a pola prestación do servizo. A entidade prestadora terá os seguintes deberes: -Prestar o servizo de conformidade co Regulamento Municipal. -Respectar o prezo do servizo estipulado na Ordenanza Municipal. -Dispoñer dun expediente individualizado de cada usuario. -Ter a disposición dos usuarios un libro de reclamacións. -Estar debidamente autorizada de conformidade co establecido no Decreto 143/2007 do 12 de xullo, polo que se regula o réxime de autorización e acreditación dos programas e centros de Servizos Sociais.1. Son causas de extinción do Servizo de Axuda no Fogar, as seguintes: 1. A renuncia da persoa usuaria.2. O cambio do programa individual de atención ou do proxecto de intervención que implique o cambio de asignación de recurso e a súa incompatibilidade co Servizo de Axuda no Fogar.3. Traslado definitivo da súa residencia a outro concello.4. Falecemento da persoa usuaria.5. Incumprimento reiterado dos deberes e obrigas establecidas para as persoas usuarias na prestación do servizo.6. A falta reiterada de pagamento do servizo.7. Por non solicitar a valoración da dependencia dentro do prazo establecido neste regulamento.8. Desaparición das causas que motivaron a prestación do servizo.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán xustificarse no expediente individual, mediante un novo informe social.3. Cando se trate dun Servizo Público de Axuda no Fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións de prestación do servizo, deberá notificarse en todo caso ao órgano competente para ditar resolución de Programa Individual de Atención. A baixa na prestación do SAF formalizarase nun documento asinado polo traballador social. Este documento deberá conter os datos de identificación do usuario e os motivos polos que causa baixa, así como a data na que deixará de recibir o servizo. No caso de baixa voluntaria, deberá figurar no documento a conformidade e a sinatura do interesado. Son causa de suspensión temporal do servizo, logo da tramitación do correspondente expediente e informe do persoal técnico coordinador do servizo, que deberá incorporarse ao expediente persoal, as seguintes: 1. Ausencia temporal do domicilio. Neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo. Poderá suspenderse o servizo en tanto persista o cambio de circunstancias causantes da suspensión, coa excepción das prazas vinculadas a un dereito exercido dentro do sistema de autonomía e atención á dependencia, suposto no que se estará ao disposto na correspondente normativa reguladora.1. O Servizo Público de Axuda no Fogar emprestarase directamente polo Concello de Cabana de Bergantiños ou mediante as diversas modalidades de contratación da xestión de servizos públicos reguladas na normativa vixente sobre contratos do sector público, a través de entidades privadas debidamente autorizadas.2. Ademais, as entidades privadas poderán realizar a prestación dun Servizo Privado de Axuda no Fogar, en réxime de libre mercado sempre que cumpran os requisitos de autorización e acreditación legalmente establecidos.3. As entidades privadas non poderán subcontratar a execución da prestación principal do Servizo de Axuda no Fogar, entendendo por tal, a atención regular e continuada realizada no fogar da persoa ou unidade de convivencia usuaria, en aplicación do proxecto de intervención deseñado para cada caso. Non obstante, poderanse subcontratar prestacións complementarias do servizo, entendendo por tales aquelas que teñan carácter non regular, as que se poidan executar fóra do domicilio e as que reforcen a atención regular por medios técnicos ou humanos especializados.4. Ademais, sen prexuízo do establecido no apartado 1 deste artigo, os servizos poderán ser prestados mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente.1. O Servizo estará coordinado por persoal técnico cunha cualificación mínima de diplomatura universitaria na área de Servizos Sociais. No caso de que o número de persoas usuarias sexa menor de 50, o persoal técnico mínimo esixible será de 0.02 profesionais en cómputo de xornada completa por persoa usuaria. Nos demais casos aplicarase a seguinte táboa: 2. O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberá estar en posesión do título de Formación Profesional de Grao Medio de Atención Sociosanitaria ou equivalente, regulado no Real Decreto 496/2003, do 2 de maio, ou en posesión do Certificado de Profesionalidade de Atención Sociosanitaria a Persoas no Fogar ou equivalente, regulado no Real decreto 1379/2008, de 1 de agosto, polo que se establecen os certificados de profesionalidade da familia profesional de Servizos Socioculturais e á Comunidade.3. O Concello, tanto se presta o servizo en réxime de xestión directa como se o empresta en réxime de xestión indirecta ou, de ser o caso, a entidade prestadora en réxime privado do servizo, abrirá un expediente por cada persoa usuaria ou por cada unidade de convivencia á que se presta o servizo, no que constará, cando menos: a. Un informe social, asinado polo/a traballador/a social do Concello. b. Un proxecto de intervención, asinado polo técnico responsable que designe o Concello, que recollerá como mínimo a información contida no anexo II, punto 4. deste regulamento. c. Un acordo de servizo asinado entre a entidade titular do servizo e a persoa usuaria, que recollerá como mínimo a información contida no anexo II, punto 5. deste regulamento. En todo caso, o tratamento da información contida nos expedientes realizarase de acordo coa normativa vixente en materia de protección de datos de carácter persoal.4. A persoa que exerza como responsable técnica do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión, revisarase e axustarase, se fose o caso, o contido das prestacións expresadas no proxecto de intervención e no acordo do servizo. O acceso ao servizo farase a través dos Servizos Sociais de Atención Primaria, de acordo coas seguintes modalidades: 1. Acceso directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención (PIA), consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como na Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2. Réxime de libre concorrencia para as persoas que non teñan recoñecemento da situación de dependencia, ou non as asista o dereito de acceso efectivo ao catálogo de servizos de atención a dependencia segundo o calendario de implantación que se establece na Lei 39/2006, o acceso ao servizo, logo de prescrición técnica favorable dos Servizos Sociais de Atención Primaria. Resolverase en réxime de libre concorrencia de acordo cos criterios establecidos neste regulamento. Aquelas persoas que non teñan solicitada a valoración da dependencia disporán dun prazo de 3 meses para tramitala.3. De igual maneira á expresada no apartado anterior, procederase nas situacións nas que a problemática principal estea relacionada con aspectos convivenciais e socioeducativos.4. Nos supostos recollidos nos apartados 2 e 3 deste artigo, empregarase o baremo recollido neste regulamento que, ademais dos posibles déficits de autonomía, se valorarán factores de carácter persoal e sociofamiliar, de apoio social, situación da vivenda e outros que dificulten obxectivamente a normalización social e a calidade de vida (anexo I deste regulamento) 1. O Servizo de Axuda no Fogar estará integrado nos Servizos Sociais de Atención Primaria de titularidade municipal e será coordinado por un/unha profesional do equipo técnico dos Servizos Sociais do Concello de Cabana de Bergantiños.2. No acceso directo ao servizo para as persoas usuarias con dependencia valorada, a resolución relativa ao Programa Individualizado de Atención (PIA) terá a consideración de resolución de asignación e incorporación ao servizo.3. No acceso en libre concorrencia será de aplicación o seguinte: a) O procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de réxime xurídico das administracións e do procedemento administrativo común, e aplicando os baremos recollidos neste regulamento. b) Cando circunstancias debidamente acreditadas no expediente, así o xustifiquen, o procedemento de acceso ao servizo poderá iniciarse de oficio. c) As solicitudes dos particulares para acceder ao servizo deberán ser valoradas en todo caso por un traballador/a social dos Servizos Sociais de Atención Primaria do Concello, que, unha vez realizada a correspondente visita domiciliaria, determinará, mediante informe preceptivo e vinculante, a idoneidade do servizo e a intensidade recomendable para cada caso concreto. Xunto coa solicitude, deberán achegar a seguinte documentación: - DNI ou NIE do/a solicitante. - Fotocopia da tarxeta sanitaria do/a solicitante. - Certificado de empadroamento colectivo. - Informe médico do/a solicitante segundo o modelo que se facilitará nas dependencias dos Servizos Sociais Municipais. - Declaración xurada de non ter dereito a axuda no fogar por outra entidade ou organismo. - Contrato e recibo de aluguer da vivenda. - Documentación acreditativa de ingresos do solicitante e da unidade familiar, entendéndose por tal o solicitante, cónxuxe ou parella de feito, ascendentes ou fillos menores de 25 anos ou maiores desta idade en situación de discapacidade, que dependesen economicamente do solicitante: - Nóminas, certificados de pensións, prestacións. - Fotocopia da última declaración da renda ou certificado negativo de Facenda. - Certificado de impostos sobre o IBI, industria, vehículos e catastro. - Declaración xurada na que se faga constar a carencia de rendas familiares ou contías das mesmas, así como de bens patrimoniais. - Calquera outro documento que se considere necesario para a avaliación da solicitude e que teña relación cos aspectos que hai que valorar. d) O órgano competente para ditar a resolución será o/a Alcalde/sa, aínda que poden delegar esta competencia de conformidade co disposto no Artigo 21.3º da Lei 7/ 1985, do 2 de abril, reguladora das bases do réxime local.4. Unha vez notificada a resolución de concesión do servizo, deberán acordarse, entre os Servizos Sociais de Atención Primaria do Concello e a persoa usuaria, as condicións básicas da prestación, que se substanciarán no acordo de servizo regulado neste regulamento.5. No caso de extrema e urxente necesidade debidamente xustificada, mediante resolución motivada do Alcalde ou membro da corporación local responsable en materia de Servizos Sociais, poderase iniciar de oficio a prestación do servizo de maneira inmediata, por proposta dos Servizos Sociais de Atención Primaria e sen prexuízo da posterior instrución do correspondente expediente.6. Na prestación do servizo, ademais do persoal profesional, poderá colaborar persoal voluntario baixo a supervisión técnica dos Servizos Sociais de Atención Primaria. Para estes efectos, estarase ao previsto na lexislación en vigor sobre voluntariado.7. No caso de tratarse de intervencións de carácter socioeducativo derivados dun diagnóstico de desestruturación familiar, deberán de incorporarse ao proceso, de acordo coas circunstancias do fogar de que se trate, algunha das seguintes figuras profesionais: técnico superior en integración social, diplomado en educación social ou diplomado en traballo social.1. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico expresado no artigo anterior.2. A intensidade do Servizo de Axuda no Fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no Artigo 4.1 a) todos os días da semana.3. Nos restantes casos, a intensidade do servizo virá determinada na prescrición efectuada polos correspondentes Servizos Sociais de Atención Primaria.1.- Para os efectos deste artigo, considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros adultos da unidade de convivencia responsables dos menores que formen parte dela.2.- A capacidade económica das persoas usuarias do Servizo de Axuda no Fogar calcularase en atención á súa renda e, se é o caso, ao seu patrimonio. Teranse en conta, ademais, as persoas convivintes economicamente dependentes, de acordo co establecido nos parágrafos seguintes.3.- A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime, os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4.- Para o computo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se empreste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5.- No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6.- A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7.- A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5 % do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1 % os menores de 35 anos.8.- Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.1. No caso de que a capacidade económica da persoa usuaria sexa igual ou inferior ao Indicador Público de Rendas de Efectos Múltiples (IPREM), quedará exenta da obriga de participar no custo do servizo.2. Para o resto dos supostos, este Concello establece unha regulación do copagamento do servizo en base á seguinte táboa: 3. Sen prexuízo do establecido no apartado anterior, poderán contemplarse excepcións aos criterios xerais en casos nos que a problemática principal atendida sexa relativa á desestruturación familiar, a exclusión social e á pobreza infantil.4. A contía do prezo público será a fixada na correspondente ordenanza fiscal municipal. Igualmente, será na ordenanza fiscal municipal onde se estableza o cadro de prezos do servizo. O copagamento polo usuario establécese en base ó IPREM para o ano en curso. O Indicador Público de Renda de Efectos Múltiples (IPREM) é o índice de referencia en España para o cálculo do límite de ingresos a moitos efectos (axudas para vivenda, bolsas, subsidios por desemprego.) A tramitación das solicitudes axustarase ó seguinte procedemento: Procedemento ordinario: 1.- Se o escrito de iniciación non reunise os requisitos previstos no Artigo 71 da Lei 30/92 do 26 de novembro de réxime xurídico das Administracións Públicas e do Procedemento Administrativo Común, ou non se acompañara dalgún/s dos documentos esixidos nesta normativa, requirirase a quen asinara a solicitude para que, no prazo de 10 días hábiles, corrixa as faltas ou acompañe os documentos perceptivos, con apercibimento de que, se non o fixese, se arquivará sen máis trámites.2.- Unha vez presentada a solicitude, xunto coa documentación expresada no artigo anterior, e efectuada a visita domiciliaria, así como as entrevistas necesarias, será estudada e valorada polo traballador social do Concello. Este/a técnico/a emitirá un informe-proposta, no que se recollerá: a) A proposta de concesión/denegación. b) A causa de denegación, no seu caso. c) A puntuación total. d) As tarefas a realizar. e) O horario aproximado do servizo, duración e intensidade do servizo. f) A achega económica do beneficiario ou familia, se é o caso. g) A data de alta no servizo. h) As observacións, no seu caso. No devandito informe, aplicarase o baremo establecido para obxectivar, valorar e ordenar as solicitudes.3.- O prazo para emitir o citado informe, así como aqueloutros que se estimen oportunos conseguir, será de 30 días hábiles a contar desde o seguinte á presentación de toda a documentación perceptiva, establecida no Artigo 15.4.- Trámite de audiencia. a) Emitido o informe, poñerase de manifesto o expediente ó interesado ou, no seu caso, ao seu representante. b) O interesado, nun prazo non inferior a 10 días nin superior a 15, poderá alegar e presentar os documentos e xustificantes que estime pertinentes. c) Se antes do vencemento do prazo o interesado manifesta a súa decisión de non efectuar alegacións nin achegar novos documentos ou xustificacións, terase por realizado o trámite. d) Poderase prescindir do trámite de audiencia cando non figuren no procedemento nin sexan tidos en conta na resolución outros feitos nin outras alegacións e probas ca as aducidas polo interesado.1.- A resolución sobre a concesión ou denegación do servizo correspóndelle ao/á Alcalde/sa, podendo delegar esta competencia de conformidade co Artigo 21.3 da Lei 7/85, do 2 de abril, reguladora das bases do réxime local, a proposta do traballador social do departamento de Servizos Sociais.2.- Notificación escrita da resolución e condicións do servizo ó interesado.3.- Aceptación por escrito das condicións en que se emprestará o servizo, as obrigas e os motivos de extinción, por parte do interesado, traballador social municipal e traballador social da empresa xestora.4.- Notificar a alta do usuario á empresa adxudicataria e esta designará o/a auxiliar do servizo.5.- No caso de que non poidan atenderse todas as demandas, poderase elaborar unha listaxe de espera, desde a que se accederá ó servizo por orde de puntuación, segundo a aplicación do baremo de puntuación total. Ante a mesma puntuación, terá prioridade o expediente coa renda máis baixa. Este procedemento poderá abreviarse cando unha situación reciba a consideración de urxente, sendo esta a que requira unha resposta inmediata a unha situación excepcional. O libro de reclamacións estará a disposición dos usuarios nas dependencias da Casa do Concello destinadas aos Servizos Sociais. Presentada a reclamación, entregaráselle unha copia ao usuario, outra para a entidade prestadora e outra remitirase ao Servizo de Inspección correspondente da Xunta de Galicia. A avaliación da reclamación realizaraa o responsable superior da entidade prestadora, previas as actuacións e informes que estime oportunos. De considerarse procedente, analizarase a necesidade de tomar as medidas oportunas que solucionen o problema ao reclamante. De non considerarse procedente, informarase ao reclamante da improcedencia, debidamente motivada. En ambos os dous supostos, o órgano competente para resolver dará traslado da resolución ao reclamante e ao Servizo de Inspección correspondente da Xunta de Galicia. Cando o/a auxiliar do servizo non poida prestalo por determinadas razóns (baixa por enfermidade, motivos persoais ou outras) intentarase cubrir a súa ausencia: ou ben cun/ha traballador/a cualificado/a contratado/a para atender o servizo con carácter temporal, ou con outro/a auxiliar que xa estea traballando. O/a traballador/a social poderá decidir que durante ese período de tempo, o servizo se empreste noutro horario diferente. Realizarase un preaviso ao usuario ao que se lle empresta o servizo cunha antelación de 72 horas, agás no caso de indisposición imprevista que será comunicado á maior brevidade posible con indicación da causa do cambio ou substitución e duración previsible deste. Nos casos de substitución da auxiliar e a que se asigne non acudise nunca ao devandito domicilio, realizarase visita e presentación por parte do/a traballador/a social. Tan pronto sexa posible, contarase cunha bolsa de traballo para a que se aprobarán as bases que rexerán a convocatoria e elaboración dunha listaxe para provisión de postos de traballo como Auxiliar de Axuda no Fogar no Concello de Cabana de Bergantiños co obxecto de regular a convocatoria e elaboración das citadas listaxes con aquelas persoas interesadas na cobertura, con carácter temporal (supostos de baixa laboral, vacacións.) No suposto de cesación do servizo, comunicarase cun preaviso de 30 días. Neste caso, a entidade que pretende cesar continuará na prestación dos servizos ata a aprobación do cambio de empresa pola entidade local. Para poder obxectivar, valorar e ordenar as solicitudes do SAF, utilizarase un sistema de baremo no que se puntuarán os aspectos de autonomía funcional, apoio social, situación familiar/socialización menores, situación económica, outros factores e valoración técnica. A.- Factor 1: AUTONOMÍA PERSOAL (máximo 40 puntos) Neste factor valorarase a capacidade de autonomía do solicitante, tendo en conta a capacidade para a realización das actividades básicas e instrumentais da vida diaria, así como a súa capacidade de orientación, comunicación, linguaxe e comportamento psíquico. Aqueles solicitantes que teñan recoñecido o grao de discapacidade e/ou o grao de dependencia aplicaráselles a táboa de equivalencias para a valoración do nivel de autonomía publicada na Orde do 22 de xaneiro pola que se regula o Servizo de Axuda no Fogar. B.- Factor 2: APOIO SOCIAL (máximo 20 puntos) Neste factor valórase se a persoa vive soa e se carece ou non de familiares, así como a axuda que se lle empresta ao solicitante xa sexa por familiares directos ou indirectos (veciños, amigos, voluntariado etc.) C.- Factor 3: SITUACIÓN FAMILIAR/SOCIALIZACIÓN MENORES (máximo total 20 puntos) Neste apartado, valoraranse os seguintes aspectos: · O grao de conflito familiar. · As limitacións físicas ou psíquicas para proporcionar unha axeitada atención aos menores. · Monoparentalidade. · O número de menores na familia. D.- Factor 4: OUTROS ASPECTOS SOCIAIS (máximo 20 puntos) Serán obxecto de baremación as condicións xerais da vivenda, así como o seu emprazamento, accesibilidade aos equipamentos e servizos e medios de comunicación. E.- Factor 5: BAREMO SITUACIÓN ECONÓMICA (máximo total 40 puntos) Neste apartado baremarase segundo o disposto nos artigos 17 e 18 deste regulamento. F.- Factor 6: BAREMO OUTROS FACTORES (máximo total 8 puntos) Obxectivaranse e incluiranse, exclusivamente, aquelas situacións non recollidas en ningún dos apartados anteriores que agraven a situación de necesidade. (Inclúe variables que determinan, dalgunha maneira, certo grao de necesidade do solicitante como: situacións xerais marxinantes, convivencia con outras persoas na súa situación de discapacidade, familias con graves cargas que necesitan alivio na súa dedicación ao familiar asistido etc. Ata un máximo de 8 puntos (Dous puntos por cada ítem) G.- Factor 7: VALORACIÓN TÉCNICA O técnico poderá valorar positivamente a inclusión no Programa de Axuda no Fogar, aínda cando non reunindo os requisitos establecidos neste regulamento considere que a non prestación do servizo podería causar un grave risco de deterioro persoal e familiar do solicitante. Autónomo = 0 puntos Con axuda = 1 punto Dependente = 2 puntos Máximo 40 puntos.3.1. Conflito (máximo total 4 puntos) Puntos 3.2. Limitacións de rol (máximo total 2 puntos) Puntos 3.3. Monoparentalidade (máximo total 2 puntos) Puntos 3.4. Habilidades parentais (máximo total 2 puntos) Puntos 3.5. Número de menores (máximo total 10 puntos) Puntos 4.1. Vivenda (total 10 puntos) Puntos 4.2. Integración no contorno (total 10 puntos) Puntos Neste apartado incluiranse, exclusivamente, aquelas situacións non recollidas en ningún dos apartados anteriores que agraven a situación de necesidade. Un máximo de 2 puntos (Oito puntos por cada ítem) O desenvolvemento da prestación deste servizo esixe a instrumentalización dos seguintes documentos: 1.- O impreso de solicitude.2.- O informe médico.3.- O informe social e proposta técnica de resolución.4.- O compromiso de aceptación das condicións do servizo e autorización de entrada no domicilio por parte do usuario.6.- A solicitude de domiciliación bancaria para o pagamento da prestación, se é o caso.7.- O contrato entre o usuario, Concello e empresa adxudicataria sobre as tarefas a realizar.8.- A ficha de identificación das auxiliares do SAF, onde conste a formación, as actividades diarias e beneficiarios ós que atenden. En todo o non previsto nesta Ordenanza, estarase co disposto na normativa vixente que sexa de aplicación e, en especial, co disposto na Lei 4/1993, do 14 de abril, Decreto 240/1995, do 28 de xullo, Lei 39/2006 do 14 de decembro.1.- EFECTOS PARA OS QUE SE SOLICITA  Solicitude inicial  Solicitude por modificación do servizo  Solicitude urxente 2.- DATOS DO SOLICITANTE 3.- DATOS DO REPRESENTANTE LEGAL SOLICITA: Que realizados os trámites e informes regulamentarios, lle sexa concedido o Servizo de Axuda no Fogar coas seguintes prestacións: 4.- TIPO DE AXUDA QUE SOLICITA Así mesmo, manifesto que: ● Non percibo outros servizos ou prestacións de análogo contido ou finalidade. ● Quedo informado/a da obriga de comunicar ó Concello calquera variación nos datos declarados que poidan producirse de agora en diante. ● Acepto a posibilidade de contribuír economicamente, se así resultase da aplicación, no meu caso, da normativa local vixente. ● No caso de ser petición urxente, o solicitante deberá presentar a documentación nos 10 días seguintes á petición. ● Acepto o rexistro dos meus datos na Base de Datos Municipal do S. A. D. En Cabana de Bergantiños, a de do 20 Asdo: SR. ALCALDE DO CONCELLO DE CABANA DE BERGANTIÑOS Recoñecemento efectuado ao solicitante do Servizo de Axuda no Fogar D. / Dª.____________________________________________________________________________________________. Polo doutor D. / Dª. ____________________________________________________________________________. Colexiado nº.___________de ________________. Médico de _________________________. Data ____________. (Marcar cun X o que proceda) 1.- SITUACIÓN FÍSICA 2.- SITUACIÓN PSÍQUICA 3.- SITUACIÓN SENSORIAL XUÍZO DIAGNÓSTICO. (Reflectirase a causa médica que provocou a incapacidade física e/ou psíquica sinalada. Especificarase tratamento e evolución) _____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ (Data e sinatura) 1.- DATOS DE IDENTIFICACIÓN DO EXPEDIENTE 2.- DATOS DO SOLICITANTE 3.- DATOS SOCIOFAMILIARES Unidade de convivencia: Outros familiares: 4.- DATOS ECONÓMICOS DA UNIDADE FAMILIAR 5.- CARACTERÍSTICAS DA VIVENDA Equipamentos (dispón de) 6.- PROPOSTA DO TRABALLADOR SOCIAL Diagnóstico social Proposta de atención domiciliaria: En Cabana de Bergantiños, a_____ de ________________ de 20___ O/A Traballador/a Social Asdo: Nº Colexiación: 1.- Datos de identificación do expediente Antecedentes relevantes: 2.- Atencións a emprestar Atencións de carácter persoal na realización das actividades básicas da vida diaria  Atencións de carácter persoal na realización doutras actividades da vida diaria  Atencións das necesidades de carácter doméstico e da vivenda  Atencións de carácter psicosocial e educativo  Atencións de carácter complementario ao Servizo de Axuda no Fogar Actividades de acompañamento, socialización e desenvolvemento de hábitos saudables.  Prestación de atención a distancia mediante dispositivos de teleseguimento, teleasistencia e similares. Adaptacións funcionais do fogar  Servizo de podoloxia  Servizo de fisioterapia  Outras: Especificar Días da semana Tipo de servizo a emprestar _________________________ ● Atencións domésticas  ● Apoio social e educativo  ● Actividades de acompañamento  ● Apoio na estruturación familiar e dinámica relacional  ● Coidados de atención persoal  ● Apoio de carácter socioeconómico  ● Acondicionamento da vivenda  ● Apoio de carácter socioeconómico  ● Eliminación de barreiras  ● Outros  ● Teleasistencia  ● Xantar na Casa  Perfil dos/as profesionais Outros servizos: 3.- Existencia doutros servizos/Apoios emprestados a domicilio Existencia: Servizos/apoios: Nº de horas semanais: 4.- Obxectivos específicos e tarefas que se propoñen ● Mellorar a calidade de vida das persoas usuarias  ● Posibilitar a permanencia das persoas no seu contorno de convivencia  ● Favorecer e potenciar a autonomía persoal no propio domicilio  ● Manter, mellorar e recuperar as redes de relación familiar e social  ● Previr situacións de dependencia ou exclusión social  ● Retardar ou evitar a institucionalización  ● Reforzar a solidariedade e potenciar o voluntariado social  Tarefas a realizar:  A. domésticas  A. persoais  Externas  Outras Limpeza fogar  Levantarse/ deitarse  Xestións  Alivio familiar  Lavado roupa  Vestirse/ espirse  Médico  Psicosocial  Pasar o ferro e cosido  Aseo persoal  Receitas  Socioeducativo  Elaboración comida  Baño/ducha  Fogar/club  Apoio relac. fami  Compras  Atención encamado  Paseos  Comer/beber  Moverse na cama  Control medicación  Control alimentación  5.- Periodicidade do seguimento (mínimo bimensual) ___________________________________________________________________________ Observacións En Cabana de Bergantiños, a_____ de ________________ de 20___ O/A Traballador/a Social Asdo: Nº Colexiación: Acordo de servizo Reunidos en. o día. dunha parte don/dona.……. con DNI:……………………. e doutra., en calidade de Técnico/a responsable do Servizo de Axuda no Fogar de.…………………….…………. ACORDAN: 1. Que o Concello de _______________ /a entidade prestadora., emprestará o Servizo de Axuda no Fogar (SAF), á persoa arriba citada, desde o día _______ do _________ de 20__. 2. Que a prestación do Servizo de Axuda no Fogar se realizará por un prazo de ___________________________, con posibilidade de prórroga segundo valoración técnica do departamento de Servizos Sociais/da Entidade prestadora acreditada.3. Que o SAF se levará a cabo os días da semana ______________________, en horario de________________; por un total de ____ horas semanais.4. Que atendendo á Orde do _____ de _____ que regula o Servizo de Axuda no Fogar, a Ordenanza Fiscal municipal que regula as taxas do SAF, e á aplicación do baremo que corresponde, a persoa usuaria comprométese a achegar __________ euros mensuais como contribución ao custo do servizo.5. Que a persoa usuaria acepta domiciliar o aboamento da taxa do SAF establecido nesta ordenanza, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal.  Atencións de carácter apoio psicosocial.  Atencións de carácter doméstico.  Atencións de carácter socioeducativo.  Atencións de carácter técnico e complementario.  _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo, serán as seguintes: ------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------ 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: -------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- 9. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal.10. Que o servizo se prestará atendendo ás condicións reguladas na Orde do 22 de Xaneiro de 2.009 que regula o Servizo de Axuda no Fogar e na ordenanza municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Ambas partes dan a súa conformidade ao presente acordo de prestación do SAF e asínano En ………………………, a …… de ………………………………. de 20…. A persoa usuaria O/A Técnico/a responsable 1.- DATOS DO SOLICITANTE 2.- DATOS DO REPRESENTANTE LEGAL 3- COMPROMISO DE ACEPTACIÓN DAS CONSICIÓNS DO SERVIZO: Quedando informado das condicións da prestación, así como dos meus dereitos e obrigas, segundo o disposto na Normativa que regula este servizo AUTORIZO O ACCESO Á MIÑA VIVENDA do persoal profesional asignado para levar a cabo o Servizo de Axuda no Fogar concedido e DECLARO A MIÑA  ACEPTACIÓN  RENUNCIA Ó MESMO Formulado e asinado por don/dona ………………………………………………………con D. N. I. nº: ……….…………… domiciliado/a en…………………………. e nº de teléfono: ………………………… o Que a única relación de parentesco co solicitante ou beneficiario/a é:.…. o Que non teño relación de parentesco, pero é o meu veciño, amigo, compañeiro. o Que me comprometo a atender a don/dona ……………………………………………………………, solicitante ou beneficiario/a do Servizo de Axuda no Fogar, a buscar axuda para as outras actividades que sendo necesarias para o beneficiario/a non poden ser cubertas polo Servizo de Axuda no Fogar polas súas limitacións horarias, das tarefas, ou pola situación de agravamento na saúde do beneficiario/a. o Que me comprometo a axudalo no que necesite as fins de semana ou fóra das horas do Servizo de Axuda no Fogar. O/A BENEFICIARIO/A O/A REPRESENTANTE LEGAL ASDO/ ASDO/ A favor de: En concepto de: Datos da persoa beneficiaria Entidade bancaria Oficina Titular da conta Código conta cliente (20 díxitos) En __________________, a ____, de _________________________ de 20___ O/a interesado/a, (Selo da entidade bancaria) 1º APELIDO:_________________________ 2º APELIDO:______________________NOME:__________________________ DNI/NIE:__________________ENDEREZO:_______________________________________________________________ PARROQUIA:__________________C. P:_________MUNICIPIO:_________PROVINCIA:_________________________________ PROFESION:__________________________________________________ FORMACIÓN:__________________________________________________ DEPENDENCIA/ ORGANISMO OU EMPRESA:___________________________ TELÉFONO/S:__________________ _________________  A. domésticas  A. personais  Externas  Outras Limpeza fogar  Levantarse/ deitarse  Xestións  Alivio familiar  Lavado roupa  Vestirse/ espirse  Médico  Psicosocial  Pasar o ferroe cosido  Aseo persoal  Receitas  Socioeducativo  Elaboración comida  Baño/ducha  Fogar/club  Apoio relac. fami.  Compras  Atención encamado  Paseos  Comer/beber  Moverse na cama  Control medicación  Control alimentación  O expediente, xunto co informe e a proposta, serán remitidos á Alcaldía e órgano ou persoa en quen delegue, a que lle cabe, finalmente, adoptar unha resolución, que deberá ser comunicada ao interesado e técnico responsable. Así mesmo, prevese a concesión do SAF con carácter urxente, en casos de grave perigo para a vida do usuario, altas hospitalarias ou ausencias temporais de persoas con familiares ao seu cargo, ou situacións similares nas que se demostre a necesidade urxente do servizo, sempre en función da dispoñibilidade do mesmo. Nesta situación será o Alcalde-Presidente ou o Concelleiro Delegado quen decida a concesión ou denegación do servizo, dando conta na próxima Xunta de Goberno Local que se realice. A aparición das causas de modificación, suspensión, extinción ou concesión provisional estimaranse, tras o informe do responsable do servizo, polo órgano competente que o comunicará por escrito ao beneficiario e novamente ao responsable técnico. Don/Dona______________________________________________ Estudada a súa solicitude da prestación do Servizo de Axuda no Fogar, o Concello de Cabana de Bergantiños, resolve: CONCEDERLLE  CONCEDERLLE PROVISIONALMENTE  DENEGARLLE  INCLUÍLO NA LISTAXE DE RESERVA  SUSPENSIÓN PROVISIONAL  EXTINCIÓN  MODIFICACIÓN  REANUDACIÓN  esta prestación polos seguintes motivos:____________________________________________________________________ ________________________________________________________________________________________________________________________________________________________________________________________________________________________________________________________________ Previo a ser efectiva tal prestación, o solicitante deberá poñerse en contacto cos Servizos Sociais do Concello. O que se comunica para o seu coñecemento. En Cabana de Bergantiños a, ____de_____________de 20___ O ALCALDE- PRESIDENTE Asdo: O traballador social encargado do expediente efectuará cantas revisións considere oportunas por iniciativa propia ou a petición do interesado, para o seguimento axeitado do mesmo (anexo IV modelo de seguimento), podendo propoñer as modificacións necesarias tanto na prestación do servizo, na revisión dos horarios establecidos baseándose no estado de necesidade e á demanda existente en cada momento, como nas achegas económicas correspondentes. Se unha vez asignado o servizo se comproba que os datos proporcionados polo usuario non son certos, procederase á actualización dos mesmos e se, realizada esta, tivera repercusións en canto ás achegas económicas que deben realizar os usuarios, o Concello facturará polo prezo resultante da actualización sobre a totalidade das horas que se lle emprestara. Ademais, tamén se reserva o dereito a exercer as accións legais pertinentes. As modificacións que se establecen na prestación do servizo, nas achegas económicas ou na supresión do servizo, deberán acordarse previa tramitación do expediente contraditorio con audiencia do interesado ou representante legal. No caso de se ter producido unha variación substancial que afecte ao baremo (por exemplo, modificación favorable na autonomía, apoio sociofamiliar, económico etc.) procederase a unha nova valoración do caso. No suposto de que a modificación do proxecto individual non implique nova valoración (por exemplo, modificación de banda horaria, tarefas, persoal.) modificarase soamente o proxecto individual.1.-Datos de identificación do expediente 2.-Tipo de seguimento 3.- Valoración do Servizo de Axuda no Fogar emprestado 4.- Proposta de modificación do servizo a emprestar PRIMEIRA.- Se o Servizo Municipal de Atención Domiciliaria non se xestionase directamente polo Concello, as empresas ou entidades prestatarias do mesmo someteranse segundo o disposto no prego de condicións administrativas que regulase a adxudicación do contrato e/ou o previsto na disposición adicional sétima da Lei 39/2006 do 14 de decembro. SEGUNDA.- As subvencións que de organismos, tanto públicos como privados, sexan concedidas ao Concello polo concepto de Servizo de Atención Domiciliaria, redundarán integramente neste servizo, a fin de lograr unha axeitada atención. A presente norma entrará en vigor con carácter xeral no prazo de 15 días seguintes á publicación no Boletín Oficial da Provincia da Coruña de conformidade co previsto no Artigo 70 da Lei 7/1985, de 2 de abril. Concederase un prazo de tres meses de adaptación ás novas normas para os usuarios que actualmente están recibindo o servizo, a fin de lograr unha adecuada atención. Facúltase á Alcaldía para ditar cantas disposicións internas sexan necesarias para o desenvolvemento e aplicación desta norma, sempre que non supoña a súa modificación, dándose conta á comisión informativa correspondente. Queda derrogada toda aquela normativa municipal en vigor que regule o Servizo de Axuda a Domicilio e calquera outra que se opoña ao presente regulamento. Cabana de Bergantiños 26 de novembro de 2.009. O Alcalde. Asd. Timothy Burugain Santaugini.